《詶韩叔夜》
明代·陈子升

行子极秋气，盘旋竹房清。邑宰来相存，促膝非世情。

告我一高贤，名家自鄢陵。永嘉行罢秩，贫胜南阳耕。

肝胆倾四海，旷若云山晴。旅寺邻咫尺，奚容隔平生。

相见欢称诗，高谭金石声。我观靡靡者，俗尚纷营营。

非君激新论，谁能闻典型。愧我客临邛，如君诚长卿。

传音归故林，千里皆和鸣。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。